I 1969 vedtok Stortinget at beredskapslageret innen utgangen av 1971 skulle være sju måneders forbruk av matkorn og åtte måneders forbruk av kraftfór, som tilsvarte henholdsvis 280 000 og 500 000 tonn. I 1971 ble samlet kapasitet anslått til vel 1 000 000 tonn. I 1977 ble beredskapslageret av matkorn utvidet til ett års normalforbruk. Kravene til kornbeholdning opphørte 1. juli 2000. I 2003 ble beredskapsordningen avviklet, og fra 2014 var ordningen med offentlige lagre av mel helt avviklet.